phoneee/thai-legal-corpus huggingface dataset:
ประกาศกระทรวงมหาดไทยประกาศกระทรวงมหาดไทยเรื่องจัดตั้งองค์การบริหารส่วนตำบลทาทุ่งหลวง อำเภอแม่ทา จังหวัดลำพูนเป็นเทศบาลตำบลทาทุ่งหลวง[๑] โดยที่กระทรวงมหาดไทยพิจารณาแล้วเห็นว่าองค์การบริหารส่วนตำบลทาทุ่งหลวง อำเภอแม่ทา จังหวัดลำพูน มีสภาพเหมาะสมสมควรให้จัดตั้งเป็นเทศบาลตำบลอาศัยอำนาจตามความในมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ และมาตรา ๗ แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลทาทุ่งหลวงอำเภอแม่ทา จังหวัดลำพูน เป็นเทศบาลตำบลทาทุ่งหลวงองค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยและพ้นสภาพแห่งการเป็นองค์การบริหารส่วนตำบลรวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไปบรรดางบประมาณ ทรัพย์สิน สิทธิ สิทธิเรียกร้อง หนี้พนักงานส่วนตำบลและลูกจ้างขององค์การบริหารส่วนตำบลโอนไปเป็นของเทศบาลตำบลที่จัดตั้งขึ้นและบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปจนกว่าจะได้มีการตราเทศบัญญัติในเรื่องนั้นขึ้นใหม่ ตามมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ทั้งนี้ ตั้งแต่บัดนี้เป็นต้นไปประกาศณ วันที่ ๒๗ ตุลาคม พ.ศ. ๒๕๕๒บุญจง วงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. คำบรรยายแนวเขตเทศบาลตำบลทาทุ่งหลวง อำเภอแม่ทา จังหวัดลำพูน ท้ายประกาศกระทรวงมหาดไทยเรื่อง จัดตั้งองค์การบริหารส่วนตำบลทาทุ่งหลวง อำเภอแม่ทา จังหวัดลำพูน เป็นเทศบาลตำบลทาทุ่งหลวงลงวันที่ ๒๗ ตุลาคม พ.ศ. ๒๕๕๒๒. แผนที่ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลทาทุ่งหลวง อำเภอแม่ทา จังหวัดลำพูน เป็นเทศบาลตำบลทาทุ่งหลวงลงวันที่ ๒๗ ตุลาคม พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๘ กุมภาพันธ์๒๕๕๔ณัฐวดี/ตรวจ๒๘ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๗ ง/หน้า ๔๖/๑๑ กุมภาพันธ์ ๒๕๕๔
ประกาศกระทรวงอุตสาหกรรมฉบับที่ 3779 (พ.ศ. 2550)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมพนักกันศีรษะสําหรับใช้ในรถยนต์และกําหนดมาตรฐานผลิตภัณฑ์อุตสาหกรรมพนักพิงศีรษะสําหรับใช้ในยานยนต์---------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรมพนักกันศีรษะสําหรับใช้ในรถยนต์ มาตรฐาน เลขที่ มอก. 714 - 2530 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 1227 (พ.ศ. 2530) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมพนักกันศีรษะสําหรับใช้ในรถยนต์ ลงวันที่ 3 สิงหาคม พ.ศ. 2530 และออกประกาศกําหนดมาตรฐานผลิตภัณฑ์อุตสาหกรรมพนักพิงศีรษะสําหรับใช้ในยานยนต์ มาตรฐานเลขที่ มอก. 714 - 2550 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 120 วัน นับแต่วันถัดจากวันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 14 กันยายน พ.ศ. 2550 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
ประกาศกระทรวงเกษตรและสหกรณ์เรื่องหลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง(ฉบับที่ ๔)พ.ศ.๒๕๖๐ ตามที่กระทรวงเกษตรและสหกรณ์ได้ออกประกาศกระทรวงเกษตรและสหกรณ์ เรื่องหลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง(ฉบับที่ ๓) พ.ศ. ๒๕๖๐ ลงวันที่ ๑๓ พฤศจิกายน พ.ศ. ๒๕๖๐เพื่อกำหนดแนวทางปฏิบัติในการดำเนินการกรณีเรือที่มีการตรวจวัดเรือโดยคณะทำงานตรวจเรือมีขนาดเรือที่แตกต่างไปโดยกำหนดระยะเวลาในการยื่นคำขอควบรวมใบอนุญาตให้ทำการประมงพาณิชย์ภายในวันที่ ๑๕ธันวาคม ๒๕๖๐ นั้นเนื่องจากมีผู้ประสงค์จะดำเนินการควบรวมใบอนุญาตให้ทำการประมงพาณิชย์ซึ่งได้ยื่นแบบขอตรวจสอบเรือประมงกรณีต้องการควบรวมใบอนุญาตทำการประมงพาณิชย์(แบบ คร.๑) ไว้ต่อกรมประมงแล้วและอยู่ระหว่างการโอนทะเบียนเรือที่กรมเจ้าท่าและสำนักงานเจ้าท่าภูมิภาคจากผู้ถือกรรมสิทธิ์เรือเดิมมาเป็นของตนซึ่งเป็นเงื่อนไขที่สำคัญในการยื่นคำขอควบรวมใบอนุญาตให้ทำการประมงพาณิชย์ (แบบคร.๒) และอาจดำเนินการไม่ทันในวันที่ ๑๕ ธันวาคม ๒๕๖๐เห็นควรขยายระยะเวลาดำเนินการให้เฉพาะผู้ที่ได้ยื่นแบบขอตรวจสอบเรือประมงกรณีต้องการควบรวมใบอนุญาตทำการประมงพาณิชย์(แบบ คร.๑) ต่อกรมประมงไว้แล้วก่อนหรือในวันที่ ๑๕ ธันวาคม ๒๕๖๐สามารถดำเนินการยื่นคำขอควบรวมใบอนุญาตให้ทำการประมงพาณิชย์ (แบบ คร.๒) ต่อไปได้อาศัยอำนาจตามความในข้อ ๖ (๒) ของคำสั่งหัวหน้าคณะรักษาความสงบแห่งชาติ ที่๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช๒๕๖๐ รัฐมนตรีว่าการกระทรวงเกษตรและสหกรณ์ ออกประกาศไว้ ดังนี้ข้อ ๑ ให้ผู้ประสงค์จะควบรวมใบอนุญาตทำการประมงพาณิชย์ที่ได้ยื่นแบบขอตรวจสอบเรือประมงกรณีต้องการควบรวมใบอนุญาตทำการประมงพาณิชย์(แบบ คร.๑) ต่อกรมประมงไว้แล้วก่อนหรือในวันที่ ๑๕ ธันวาคม ๒๕๖๐สามารถดำเนินการยื่นคำขอควบรวมใบอนุญาตให้ทำการประมงพาณิชย์ (แบบ คร.๒) ตามประกาศกระทรวงเกษตรและสหกรณ์เรื่อง หลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง(ฉบับที่ ๓) พ.ศ. ๒๕๖๐ ลงวันที่ ๑๓ พฤศจิกายน พ.ศ. ๒๕๖๐ ต่อไปได้จนถึงวันที่ ๒๙ธันวาคม ๒๕๖๐เมื่อสิ้นสุดระยะเวลาตามวรรคหนึ่ง ให้กรมประมงปิดรับคำขอควบรวมใบอนุญาตให้ทำการประมงพาณิชย์และดำเนินการออกใบอนุญาตให้ทำการประมงใหม่ให้แก่ผู้ยื่นคำขอโดยเร็วข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๔ ธันวาคม พ.ศ. ๒๕๖๐ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ ปฏิบัติราชการแทนรัฐมนตรีว่าการกระทรวงเกษตรและสหกรณ์พัชรภรณ์/อัญชลี/จัดทำ๑๙ธันวาคม ๒๕๖๐นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๑๑ ง/หน้า ๑๑/๑๕ ธันวาคม ๒๕๖๐
ร่างประกาศคณะกรรมการ ก.ล.ต. ที่ผ่าน การพิจารณาของฝ่ายพณ. 2 แล้วเมื่อ วันที่ 2 มีนาคม 2560 ผ่านทาง CDSD เลขที่ ครั้งที่ 1ประกาศสํานักงานคณะกรรมการกํากับหลักทรัพย์และตลาดหลักทรัพย์========================================================ที่ สธ. 58/2564เรื่อง ข้อกําหนดในรายละเอียดเกี่ยวกับแหล่งเงินทุน และการบริหารจัดการความเสี่ยงของ สํานักหักบัญชีหลักทรัพย์ (ฉบับที่ 2) \_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 5(1) และข้อ 5(3) ประกอบกับข้อ 11 และข้อ 12 แห่งประกาศคณะกรรมการกํากับตลาดทุน ที่ ทธ. 32/2559 เรื่อง หลักเกณฑ์ เงื่อนไข และวิธีการ ในการประกอบการเป็นสํานักหักบัญชีหลักทรัพย์และศูนย์รับฝากหลักทรัพย์ ลงวันที่ 3 สิงหาคม พ.ศ. 2559 สํานักงานออกประกาศไว้ดังต่อไปนี้ ข้อ 1 ให้ยกเลิกวรรคสองของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 29/2559 เรื่อง ข้อกําหนดในรายละเอียดเกี่ยวกับแหล่งเงินทุน และการบริหารจัดการความเสี่ยงของสํานักหักบัญชีหลักทรัพย์ ลงวันที่ 3 สิงหาคม พ.ศ. 2559 ข้อ 2 ให้เพิ่มความต่อไปนี้เป็นข้อ 9/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 29/2559 เรื่อง ข้อกําหนดในรายละเอียดเกี่ยวกับแหล่งเงินทุน และการบริหารจัดการความเสี่ยงของสํานักหักบัญชีหลักทรัพย์ ลงวันที่ 3 สิงหาคม พ.ศ. 2559 "ข้อ 9/1 เพื่อให้สํานักงานมีข้อมูลที่จําเป็นต่อการติดตามการบริหารจัดการความเสี่ยงของการประกอบการเป็นสํานักหักบัญชีหลักทรัพย์ ให้สํานักหักบัญชีหลักทรัพย์จัดทําข้อมูลเกี่ยวกับ การบริหารจัดการความเสี่ยง และนําส่งข้อมูลดังกล่าวเข้าสู่ระบบอิเล็กทรอนิกส์ตามที่กําหนดไว้บนเว็บไซต์ ของสํานักงาน ทั้งนี้ ตามหลักเกณฑ์และเงื่อนไขที่กําหนดไว้ในภาคผนวกที่แนบท้ายประกาศนี้" ข้อ 3 ให้เพิ่มภาคผนวกท้ายประกาศนี้เป็นภาคผนวกท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 29/2559 เรื่อง ข้อกําหนดในรายละเอียดเกี่ยวกับแหล่งเงินทุนและการบริหารจัดการความเสี่ยงของสํานักหักบัญชีหลักทรัพย์ ลงวันที่ 3 สิงหาคม พ.ศ. 2559 ข้อ 4 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2564 เป็นต้นไป ประกาศ ณ วันที่ 21 ตุลาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 955/2487หลักกฎหมาย: เอกสารกู้ปิดอากรแสตมป์ขาดจำนวนไป จะใช้เป็นพยานหลักฐานได้ฟ้องเรียกเงินกู้ไม่ได้โจทก์ฟ้องเรียกเงินกู้ ๑๐๓ บาท ๙๔ สตางค์ จำเลยคน ๑ ให้การว่าหนี้ค้างเพียง ๓๕ บาท ๓๙ สตางค์ อีกคน ๑ ให้การว่าเป็นสัญญาปลอมและปิดอากรแสตมป์ไม่ครบ ปรากฎว่าเอกสารกู้ปิดอากรแสตมป์ ๑๐ สตางค์ ขาดไป ๑๐ สตางค์ ศาลชั้นต้นตัดสินว่า จำเลยได้กู้เงินจริงการทำผิด พ.ร.บ.อากรแสตมป์ไม่เกี่ยวกับทางแพ่ง จึงพิพากษาให้จำเลยใช้เงิน ศาลอุทธรณ์พิพากษากลับให้ยกฟ้อง โจทก์ฎีกา ศาลฎีกาตัดสินว่าตราสารมิได้ปิดอากรแสตมป์บริบูรณ์ จะใช้เป็นพยานหลักฐานในคดีแพ่งไม่ได จึงพิพากษายืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 955/2487นายจิ้นห้อง ผกามาสโจทก์นายแดง ม้อหนากับพวก 2 คนจำเลย ป.พ.พ. ม. 653 ป.รัษฎากร ม. 118เอกสารกู้ปิดอากรแสตมป์ขาดจำนวนไป จะใช้เป็นพยานหลักฐานได้ฟ้องเรียกเงินกู้ไม่ได้โจทก์ฟ้องเรียกเงินกู้ ๑๐๓ บาท ๙๔ สตางค์ จำเลยคน ๑ ให้การว่าหนี้ค้างเพียง ๓๕ บาท ๓๙ สตางค์ อีกคน ๑ ให้การว่าเป็นสัญญาปลอมและปิดอากรแสตมป์ไม่ครบ ปรากฎว่าเอกสารกู้ปิดอากรแสตมป์ ๑๐ สตางค์ ขาดไป ๑๐ สตางค์ ศาลชั้นต้นตัดสินว่า จำเลยได้กู้เงินจริงการทำผิด พ.ร.บ.อากรแสตมป์ไม่เกี่ยวกับทางแพ่ง จึงพิพากษาให้จำเลยใช้เงิน ศาลอุทธรณ์พิพากษากลับให้ยกฟ้อง โจทก์ฎีกา ศาลฎีกาตัดสินว่าตราสารมิได้ปิดอากรแสตมป์บริบูรณ์ จะใช้เป็นพยานหลักฐานในคดีแพ่งไม่ได จึงพิพากษายืนตามศาลอุทธรณ์(คง อิสรภักดี-คง อิสรภักดี-คง อิสรภักดี)ศาลชั้นต้น - นายสอาด สุจริตพงศ์ศาลอุทธรณ์ - นายพิบูลไอสวรรค สุจริตกุลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องเรียกเงินกู้ ๑๐๓ บาท ๙๔ สตางค์ จำเลยคน ๑ ให้การว่าหนี้ค้างเพียง ๓๕ บาท ๓๙ สตางค์ อีกคน ๑ ให้การว่าเป็นสัญญาปลอมและปิดอากรแสตมป์ไม่ครบ ปรากฎว่าเอกสารกู้ปิดอากรแสตมป์ ๑๐ สตางค์ ขาดไป ๑๐ สตางค์ ศาลชั้นต้นตัดสินว่า จำเลยได้กู้เงินจริงการทำผิด พ.ร.บ.อากรแสตมป์ไม่เกี่ยวกับทางแพ่ง จึงพิพากษาให้จำเลยใช้เงิน ศาลอุทธรณ์พิพากษากลับให้ยกฟ้อง โจทก์ฎีกา ศาลฎีกาตัดสินว่าตราสารมิได้ปิดอากรแสตมป์บริบูรณ์ จะใช้เป็นพยานหลักฐานในคดีแพ่งไม่ได จึงพิพากษายืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 955/2487นายจิ้นห้อง ผกามาสโจทก์นายแดง ม้อหนากับพวก 2 คนจำเลย ป.พ.พ. ม. 653 ป.รัษฎากร ม. 118เอกสารกู้ปิดอากรแสตมป์ขาดจำนวนไป จะใช้เป็นพยานหลักฐานได้ฟ้องเรียกเงินกู้ไม่ได้โจทก์ฟ้องเรียกเงินกู้ ๑๐๓ บาท ๙๔ สตางค์ จำเลยคน ๑ ให้การว่าหนี้ค้างเพียง ๓๕ บาท ๓๙ สตางค์ อีกคน ๑ ให้การว่าเป็นสัญญาปลอมและปิดอากรแสตมป์ไม่ครบ ปรากฎว่าเอกสารกู้ปิดอากรแสตมป์ ๑๐ สตางค์ ขาดไป ๑๐ สตางค์ ศาลชั้นต้นตัดสินว่า จำเลยได้กู้เงินจริงการทำผิด พ.ร.บ.อากรแสตมป์ไม่เกี่ยวกับทางแพ่ง จึงพิพากษาให้จำเลยใช้เงิน ศาลอุทธรณ์พิพากษากลับให้ยกฟ้อง โจทก์ฎีกา ศาลฎีกาตัดสินว่าตราสารมิได้ปิดอากรแสตมป์บริบูรณ์ จะใช้เป็นพยานหลักฐานในคดีแพ่งไม่ได จึงพิพากษายืนตามศาลอุทธรณ์(คง อิสรภักดี-คง อิสรภักดี-คง อิสรภักดี)ศาลชั้นต้น - นายสอาด สุจริตพงศ์ศาลอุทธรณ์ - นายพิบูลไอสวรรค สุจริตกุลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 5804 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมสําลีพันก้าน-------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม สําลีพันก้าน มาตรฐานเลขที่ มอก. 1113 - 2551 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3828 (พ.ศ. 2551) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม สําลีก้าน และกําหนดมาตรฐานผลิตภัณฑ์อุตสาหกรรม สําลีพันก้าน ลงวันที่ 22 กุมภาพันธ์ พ.ศ. 2551 และออกประกาศกําหนดมาตรฐานผลิตภัณฑ์อุตสาหกรรม สําลีพันก้าน มาตรฐานเลขที่ มอก. 1113 - 2563 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 120 วัน นับตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 15 พฤษภาคม พ.ศ. 2563 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 1109/2467หลักกฎหมาย: แลกโคโอนตั๋วพิมพ์กรรมสิทธิในโคจำเลยแลกเปลี่ยนโคกับ พ.แล้ว แต่ยังไม่ได้โอนตั๋วพิมพ์รูปพรรณ จำเลยกลับแย่งเอาโคแลตั๋วพิมพ์นั้นไป ตัดสินว่า เมื่อจำเลยแบ่งโคไปจากความยึดถือของ พ.เช่นนี้ ต้องมีผิดตามมาตรา ๒๙๘ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1109/2467อัยการนครชัยศรีโจทก์นายช้อยล. ป.อ. ม. 298แลกโคโอนตั๋วพิมพ์กรรมสิทธิในโคจำเลยแลกเปลี่ยนโคกับ พ.แล้ว แต่ยังไม่ได้โอนตั๋วพิมพ์รูปพรรณ จำเลยกลับแย่งเอาโคแลตั๋วพิมพ์นั้นไป ตัดสินว่า เมื่อจำเลยแบ่งโคไปจากความยึดถือของ พ.เช่นนี้ ต้องมีผิดตามมาตรา ๒๙๘(พิพาก-ศรี-มโน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยแลกเปลี่ยนโคกับ พ.แล้ว แต่ยังไม่ได้โอนตั๋วพิมพ์รูปพรรณ จำเลยกลับแย่งเอาโคแลตั๋วพิมพ์นั้นไป ตัดสินว่า เมื่อจำเลยแบ่งโคไปจากความยึดถือของ พ.เช่นนี้ ต้องมีผิดตามมาตรา ๒๙๘ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1109/2467อัยการนครชัยศรีโจทก์นายช้อยล. ป.อ. ม. 298แลกโคโอนตั๋วพิมพ์กรรมสิทธิในโคจำเลยแลกเปลี่ยนโคกับ พ.แล้ว แต่ยังไม่ได้โอนตั๋วพิมพ์รูปพรรณ จำเลยกลับแย่งเอาโคแลตั๋วพิมพ์นั้นไป ตัดสินว่า เมื่อจำเลยแบ่งโคไปจากความยึดถือของ พ.เช่นนี้ ต้องมีผิดตามมาตรา ๒๙๘(พิพาก-ศรี-มโน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 796) พ.ศ. 2568พระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๗๙๖) พ.ศ. ๒๕๖๘พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๒๕ พฤษภาคม พ.ศ. ๒๕๖๘ เป็นปีที่ ๑๐ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรยกเว้นภาษีเงินได้ให้แก่บริษัทหรือห้างหุ้นส่วนนิติบุคคล ในบางกรณีอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๓ (๑) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐) พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๗๙๖) พ.ศ. ๒๕๖๘"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเว้นภาษีเงินได้ตามส่วน ๓ หมวด ๓ ในลักษณะ ๒ แห่งประมวลรัษฎากร ให้แก่บริษัทหรือห้างหุ้นส่วนนิติบุคคล สำหรับเงินได้ที่ได้รับเป็นเงินอุดหนุนจากภาครัฐตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ทั้งนี้ สำหรับเงินได้ที่ได้รับตั้งแต่วันที่ ๑ มกราคม พ.ศ. ๒๕๖๔ ถึงวันที่ ๓๑มาตรา 3 ธันวาคม พ.ศ. ๒๕๖๔มาตรา 4 มาตรา ๔ ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการ แพทองธาร ชินวัตร นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรยกเว้นภาษีเงินได้ให้แก่บริษัทหรือห้างหุ้นส่วนนิติบุคคล สำหรับเงินได้ที่ได้รับเป็นเงินอุดหนุนจากภาครัฐตามโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดเพื่อบรรเทาภาระภาษีให้แก่กลุ่มเกษตรกรแปลงใหญ่ที่ได้รับเงินอุดหนุนตามโครงการดังกล่าว จึงจำเป็นต้องตราพระราชกฤษฎีกานี้
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดลำพูนฉบับที่๓๓ (พ.ศ. ๒๕๔๙)เรื่องกำหนดเส้นทางสำหรับการขนส่งประจำทางด้วยรถโดยสาร[๑] ด้วยคณะกรรมการควบคุมการขนส่งทางบกประจำจังหวัดลำพูนได้พิจารณาเห็นสมควรกำหนด เส้นทางสำหรับการขนส่งประจำทางด้วยรถโดยสารขึ้นเพื่อทดแทนเส้นทางการขนส่งโดยรถขนาดเล็กสายที่ ๕๕๐๐๗ ชื่อเส้นทาง ลำพูน -บ้านห้วยไซ ที่จะยกเลิกเส้นทาง และเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดลำพูนในการประชุมครั้งที่ ๒/๒๕๔๙ เมื่อวันที่ ๒๒ พฤศจิกายน ๒๕๔๙และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๘/๒๕๔๙เมื่อวันที่ ๔ เมษายน ๒๕๔๙ จึงให้กำหนดเส้นทาง สำหรับการขนส่งประจำทางด้วยรถโดยสารหมวด ๔ จังหวัดลำพูน สายที่ ๒๔๙๐ ลำพูน บ้านห้วยไซ โดยให้ใช้รายละเอียดเส้นทางดังนี้คือสายที่ ๒๔๙๐ ลำพูน - บ้านห้วยไซเริ่มต้นจากสถานีขนส่งผู้โดยสารจังหวัดลำพูนไปตามทางหลวงแผ่นดินหมายเลข ๑๑๔ ผ่านบ้านแม่สารป่าแดด ถึงสามแยกดอยติแยกซ้ายไปตามทางหลวงแผ่นดินหมายเลข ๑๑ ถึงสามแยกเข้าบ้านธิ แยกขวาไปตามทางหลวงแผ่นดินหมายเลข๑๑๔๗ ผ่านตำบลบ้านกลาง ตำบลมะเขือแจ้ บ้านป่าตาล บ้านธิ ตำบลห้วยยาบ ไปสุดเส้นทางณ สถานที่จอดรถโดยสารประจำทางบ้านห้วยไซ ช่วงลำพูน - มะเขือแจ้ - บ้านห้วยไซเริ่มต้นจากสถานีขนส่งผู้โดยสารจังหวัดลำพูน ไปตามทางหลวงแผ่นดินหมายเลข ๑๑๔ผ่านบ้านแม่สารป่าแดด ถึงสามแยกดอยติ แยกซ้ายไปตามทางหลวงแผ่นดินหมายเลข ๑๑ถึงสามแยกเข้าบ้านธิ แยกขวาไปตามทางหลวงแผ่นดินหมายเลข ๑๑๔๗ ผ่านตำบลบ้านกลาง ถึงสามแยกบ้านแจ่มแยกขวาไปตามถนนองค์การบริหารส่วนตำบลมะเขือแจ้ ผ่านบ้านแจ่ม บ้านสะแล่ง บ้านมะเขือแจ้บ้านสันคะยอม บ้านป่าเป้า ถึงสี่แยกบ้านป่าเป้า แยกขวาไปตามทางหลวงแผ่นดินหมายเลข ๑๑๔๗ผ่านบ้านป่าตาล อำเภอบ้านธิ บ้านห้วยยาบ ไปสุดเส้นทาง ณสถานที่จอดรถโดยสารประจำทาง บ้านห้วยไซประกาศณ วันที่ ๑๕ ธันวาคม พ.ศ. ๒๕๔๙ชิดพงษ์ฤทธิประศาสน์ผู้ว่าราชการจังหวัดลำพูนประธานกรรมการควบคุมการขนส่งทางบกประจำจังหวัดลำพูนโสรศ/ผู้จัดทำ๒กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนที่ ๙ ง/หน้า ๑๙๕/๒๕ มกราคม ๒๕๕๐
ข้อบัญญัติองค์การบริหารส่วนตำบลคลองลุเรื่อง การลดหย่อนภาษีบำรุงท้องที่พ.ศ. ๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลคลองลุว่าด้วยการลดหย่อนภาษีบำรุงท้องที่อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ องค์การบริหารส่วนตำบลคลองลุโดยความเห็นชอบของสภาองค์การบริหารส่วนตำบลคลองลุและนายอำเภอกันตังจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลคลองลุ เรื่องการลดหย่อนภาษีบำรุงท้องที่ พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลคลองลุตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ กฎ ข้อบังคับ ระเบียบ หรือคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ที่ดิน หมายความว่า พื้นที่ดิน และความหมายรวมถึงพื้นที่ที่เป็นภูเขาหรือที่มีน้ำด้วยเจ้าของที่ดิน หมายความว่า บุคคลหรือคณะบุคคลไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนเจ้าพนักงานท้องถิ่น หมายความว่า นายกองค์การบริหารส่วนตำบลคลองลุเจ้าพนักงานประเมิน หมายความว่า บุคคลที่นายกองค์การบริหารส่วนตำบลคลองลุแต่งตั้งให้ปฏิบัติหน้าที่ตามพระราชบัญญัติภาษีบำรุงท้องที่พ.ศ. ๒๕๐๘ข้อ ๕ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลคลองลุ และใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนให้ได้รับลดหย่อน ไม่ต้องเสียภาษีบำรุงท้องที่ได้จำนวน๓ ไร่ให้บุคคลตามวรรคหนึ่งที่เป็นเจ้าของที่ดินแปลงเดียวหรือหลายแปลง รวมมีเนื้อที่น้อยกว่า ๓ ไร่ ได้รับการยกเว้นไม่ต้องเสียภาษีบำรุงท้องที่ข้อ ๖ ให้นายกองค์การบริหารส่วนตำบลคลองลุเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๘ กันยายน พ.ศ. ๒๕๖๐ปรีชา ตั้นซ้ายนายกองค์การบริหารส่วนตำบลคลองลุพิมพ์มาดา/ธนบดี/จัดทำ๒๕ กุมภาพันธ์ ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๘ ง/หน้า ๑๐๗/๔ ธันวาคม ๒๕๖๑
ประกาศสำนักงาน กประกาศสำนักงานก.พ.เรื่องการจัดระบบข้อมูลข่าวสารส่วนบุคคลของเจ้าหน้าที่สำนักงาน ก.พ.(ฉบับที่๒) พ.ศ. ๒๕๕๐[๑] โดยที่เป็นการสมควรแก้ไขเพิ่มเติมประกาศสำนักงานก.พ. เรื่อง การจัดระบบข้อมูลข่าวสารส่วนบุคคลของเจ้าหน้าที่สำนักงาน ก.พ.ลงวันที่ ๒๕ เมษายน ๒๕๔๔ ให้เหมาะสมยิ่งขึ้นอาศัยอำนาจตามความในมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ สำนักงาน ก.พ.จึงประกาศจัดระบบข้อมูลข่าวสารส่วนบุคคลของเจ้าหน้าที่สำนักงาน ก.พ.ไว้ดังต่อไปนี้ข้อ ๑ประกาศนี้เรียกว่า ประกาศสำนักงานก.พ. เรื่อง การจัดระบบข้อมูลข่าวสารส่วนบุคคลของเจ้าหน้าที่สำนักงาน ก.พ.(ฉบับที่ ๒) พ.ศ. ๒๕๕๐ข้อ ๒ประกาศนี้ให้ใช้บังคับตั้งแต่บัดนี้เป็นต้นไปข้อ ๓ให้แก้ไขความในข้อ ๔ และข้อ ๕ของประกาศสำนักงาน ก.พ. เรื่องการจัดระบบข้อมูลข่าวสารส่วนบุคคลของเจ้าหน้าที่สำนักงาน ก.พ. ลงวันที่ ๒๕ เมษายน๒๕๔๔ จากความว่า กองกลาง เป็น สำนักบริหารกลางประกาศณ วันที่ ๓๑ สิงหาคม พ.ศ. ๒๕๕๐ปรีชาวัชราภัยเลขาธิการก.พ.ปริยานุช/ผู้จัดทำ๗กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๑๑ ง/หน้า ๑๙/๓ กรกฎาคม ๒๕๕๑
ตราครุฑตราครุฑกฎทบวงฉบับที่1 ( พ.ศ. 2516 )ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ.2507----------อาศัยอำนาจตามความในมาตรา 4 และมาตรา 5 แห่งพระราชบัญญัติระเบียบข้าราชการพลเรือนในมหาวิทยาลัย พ.ศ. 2507 และข้อ 18แห่งประกาศของคณะปฏิวัติ ฉบับที่ 217 ลงวันที่ 29กันยายน พ.ศ. 2515รัฐมนตรีว่าการทบวงมหาวิทยาลัยของรัฐออกกฎทบวงไว้ ดังต่อไปนี้ให้ยกเลิกความในข้อ 2 แห่งกฎกระทรวง (พ.ศ. 2507) ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ซึ่งถือว่าเป็นกฎทบวงตามประกาศของคณะปฏิวัติ ฉบับที่ 217 และให้ใช้ความต่อไปนี้แทน`ข้อ 2ให้มีคณะกรรมการข้าราชการพลเรือนในมหาวิทยาลัยคณะหนึ่งเรียกโดยย่อว่า 'ก.ม.`ประกอบด้วยนายกรัฐมนตรีเป็นประธาน รัฐมนตรีว่าการทบวงมหาวิทยาลัยของรัฐเป็นรองประธานปลัดสำนักนายกรัฐมนตรี อธิการบดีทุกมหาวิทยาลัยอธิการบดีสถาบันบัณฑิตพัฒนบริหารศาสตร์ ผู้อำนวยการสำนักงบประมาณ อธิบดีกรมบัญชีกลางเลขาธิการคณะกรรมการข้าราชการพลเรือน เลขาธิการคณะกรรมการการศึกษาแห่งชาติ และปลัดทบวงมหาวิทยาลัยของรัฐเป็นกรรมการ มีอำนาจหน้าที่ปฏิบัติการตามความในกฎกระทรวงที่ออกตามพระราชบัญญัติระเบียบข้าราชการพลเรือนในมหาวิทยาลัยพ.ศ. 2507 ซึ่งถือว่าเป็นกฎทบวงตามประกาศของคณะปฏิวัติฉบับที่ 217ให้ปลัดทบวงมหาวิทยาลัยของรัฐเป็นเลขานุการของ ก.ม.'ให้ไว้ ณวันที่ 1 มิถุนายน พ.ศ. 2516บ. บิณฑสันต์รัฐมนตรีว่าการทบวงมหาวิทยาลัยของรัฐหมายเหตุ:- เหตุผลในการประกาศใช้กฎทบวงฉบับนี้ คือเนื่องจากได้มีการจัดตั้งทบวงมหาวิทยาลัยของรัฐขึ้นตามประกาศของคณะปฏิวัติ ฉบับที่ 216 ลงวันที่ 29กันยายน พ.ศ. 2515 เพื่อให้มีอำนาจหน้าที่เกี่ยวกับการดำเนินการและกำกับการศึกษาของรัฐในระดับอุดมศึกษานอกจากที่อยู่ในอำนาจหน้าที่ของกระทรวงศึกษาธิการสมควรปรับปรุงคณะกรรมการข้าราชการพลเรือนในมหาวิทยาลัยให้เหมาะสมและสอดคล้องกับกฎหมายดังกล่าวจึงจำเป็นต้องออกกฎทบวงฉบับนี้
กฎกระทรวงกฎกระทรวงกำหนดลักษณะของเครื่องหมายการใช้เครื่องหมายและการแสดงเครื่องหมายรับรองมาตรฐานกับสินค้าเกษตรพ.ศ.๒๕๕๓[๑] อาศัยอำนาจตามความในมาตรา ๕ และมาตรา ๕๔ วรรคสองแห่งพระราชบัญญัติมาตรฐานสินค้าเกษตร พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ เครื่องหมายรับรองมาตรฐานสำหรับแสดงกับสินค้าเกษตรให้มีลักษณะดังต่อไปนี้(๑)เครื่องหมายรับรองมาตรฐานบังคับสำหรับแสดงกับสินค้าเกษตรที่ได้รับใบรับรองตามมาตรฐานบังคับมีลักษณะเป็นรูปอักษรคิวสีเขียวทรงกลม อยู่ในกรอบหกเหลี่ยมสีเขียวและมีส่วนสัดตามแบบ ก. ท้ายกฎกระทรวงนี้ โดยเครื่องหมายรับรองมาตรฐานจะมีขนาดเท่าใดก็ได้(๒)เครื่องหมายรับรองมาตรฐานทั่วไปสำหรับแสดงกับสินค้าเกษตรที่ได้รับใบรับรองตามมาตรฐานทั่วไปมีลักษณะเป็นรูปอักษรคิวสีเขียวทรงกลม และมีส่วนสัดตามแบบ ข. ท้ายกฎกระทรวงนี้โดยเครื่องหมายรับรองมาตรฐานจะมีขนาดเท่าใดก็ได้ข้อ ๒ ให้ผู้ได้รับใบรับรองมาตรฐานสำหรับสินค้าเกษตรเป็นผู้จัดทำเครื่องหมายรับรองมาตรฐานตามข้อ๑ข้อ ๓ การแสดงเครื่องหมายรับรองมาตรฐานตามข้อ ๑ให้แสดงให้เห็นได้ง่ายและชัดเจนไว้ที่(๑) สินค้าเกษตร และจะแสดงไว้ที่สิ่งบรรจุ หีบห่อสิ่งหุ้มห่อ สิ่งผูกมัด หรือป้ายของสินค้าอีกด้วยก็ได้ หรือ(๒) สิ่งบรรจุ หีบห่อ สิ่งหุ้มห่อ สิ่งผูกมัดหรือป้ายของสินค้าถ้าไม่อาจแสดงหรือไม่สะดวกที่จะแสดงเครื่องหมายรับรองมาตรฐานไว้ที่สินค้าเกษตรข้อ ๔ การใช้เครื่องหมายรับรองมาตรฐานตามข้อ ๑เกี่ยวกับการรับรองกระบวนการจัดการของสินค้าเกษตร จะใช้แสดงไว้ที่สถานประกอบการเอกสารรับรองหรือประกาศนียบัตรหรือจะใช้เพื่อการโฆษณาประชาสัมพันธ์ด้วยก็ได้ข้อ ๕ ในการแสดงหรือใช้เครื่องหมายรับรองมาตรฐานตามข้อ๑ ให้แสดงหรือใช้ ดังต่อไปนี้(๑)ให้ระบุรายละเอียดดังต่อไปนี้ไว้ใต้เครื่องหมายรับรองมาตรฐาน(ก) ชื่อผู้ประกอบการตรวจสอบมาตรฐาน(ข) มาตรฐานสินค้าเกษตรที่ให้การรับรอง(ค) ชื่อผู้ได้รับใบรับรอง(๒)ในกรณีที่สินค้าเกษตรที่จะแสดงหรือใช้เครื่องหมายรับรองมาตรฐานได้รับใบรับรองตามมาตรฐานตั้งแต่สองมาตรฐานขึ้นไป อาจระบุรายละเอียดตาม (๑)ทุกมาตรฐานไว้ใต้เครื่องหมายรับรองมาตรฐานแบบเดียวกันก็ได้การระบุรายละเอียดตาม (๑) และ (๒)ให้ระบุเป็นรหัสตามหลักเกณฑ์ที่ผู้อำนวยการกำหนดโดยประกาศในราชกิจจานุเบกษาข้อ ๖ ในกรณีที่แสดงหรือใช้เครื่องหมายรับรองมาตรฐานเกี่ยวกับการรับรองกระบวนการจัดการของสินค้าเกษตรให้ระบุชื่อเต็มหรือชื่อย่อของมาตรฐานไว้ให้เห็นได้ง่ายและชัดเจนด้วยการใช้ชื่อย่อตามวรรคหนึ่งให้เป็นไปตามหลักเกณฑ์ที่ผู้อำนวยการกำหนดโดยประกาศในราชกิจจานุเบกษาให้ไว้ณ วันที่ ๒๙ กรกฎาคม พ.ศ. ๒๕๕๓ธีระวงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แบบก.๒. แบบข.(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๔ วรรคสองแห่งพระราชบัญญัติมาตรฐานสินค้าเกษตร พ.ศ. ๒๕๕๑ บัญญัติให้ลักษณะของเครื่องหมายการใช้เครื่องหมาย และการแสดงเครื่องหมายรับรองมาตรฐานกับสินค้าเกษตรเป็นไปตามหลักเกณฑ์วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๓กันยายน ๒๕๕๓ณัฐวดี/ตรวจ๓กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๕๒ ก/หน้า ๑๖/๒๗ สิงหาคม ๒๕๕๓